Video: Gesinspret en sterbelaaide konsert vir Solidariteit Beweging se mylpaal-bestaansjaarHonderde mense het die feesvieringe bygewoon. (Foto: Reint Dykema) Honderde lede, ondersteuners en werknemers van die Solidariteit Beweging het Saterdag by die Voortrekkermonument saamgetrek om sy 120ste bestaansjaar te vier. Dié feesgeleentheid het heerlike gesinsaktiwiteite, ’n pretloop, Voortrekkermonument-toere, asook ’n sterbelaaide musiekkonsert met kunstenaars soos Corlea Botha, Adam Tas en Ruhan du Toit ingesluit. Mense het van tot Polokwane af gereis om saam te kon kuier, smul en dans by die feesgeleentheid. “Almal is bekommerd oor die land en ons vergeet partykeer hoe goed ons mense en inisiatiewe vorder met hul onderskeie projekte. Daarom het ons gevoel dat hierdie unieke mylpaal beslis gevier moet word en dit is heerlik dat ons dit saam met ons gesinne en ondersteuners kon geniet,” sê Flip Buys, voorsitter van die Solidariteit Beweging. Kyk die video hier: